CELEX: 32014R0836
Language: sl
Date: 2014-07-31 00:00:00
Title: Izvedbena uredba Komisije (EU) št. 836/2014 z dne 31. julija 2014 o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora

1.8.2014   
            
            
               SL
            
            
               Uradni list Evropske unije
            
            
               L 230/10
            
         IZVEDBENA UREDBA KOMISIJE (EU) št. 836/2014
   z dne 31. julija 2014
   o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 22(1) Uredbe,
   ob upoštevanju naslednjega:
   
               (1)
            
            
               Člen 42 Uredbe Komisije (ES) št. 889/2008 (2) do 31. decembra 2014 izjemoma dovoljuje, in sicer pod določenimi pogoji in če ni na voljo ekološko vzrejenih kokoši, da se v enoto za ekološko rejo vključijo neekološko vzrejene kokoši za prirejo jajc, ki niso starejše od 18 tednov.
            
         
               (2)
            
            
               Oblikovanje usklajenih pravil o ekološki reji mlade perutnine na ravni Unije je zapleteno, saj se stališča glede tehničnih zahtev med seboj močno razlikujejo. Da bi omogočili več časa za določitev podrobnih pravil za rejo ekoloških kokoši, bi bilo treba izjemno določbo glede uporabe neekoloških kokoši podaljšati za tri leta.
            
         
               (3)
            
            
               Člen 43 Uredbe (ES) št. 889/2008 za koledarska leta 2012, 2013 in 2014 izjemoma dovoljuje največ 5 % neekološke beljakovinske krme za prašiče in perutnino.
            
         
               (4)
            
            
               Na trgu Unije ni bilo na voljo zalog ekoloških beljakovin zadostne kakovosti in količine, da bi se lahko zadovoljile prehrambne potrebe prašičev in perutnine, ki se redijo na ekoloških kmetijah. Pridelava ekoloških stročnic še vedno zaostaja za povpraševanjem. Zato je primerno, da se izjemna možnost uporabe omejenega deleža neekološke beljakovinske krme podaljša za omejeno časovno obdobje.
            
         
               (5)
            
            
               Uredbo (ES) št. 889/2008 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem regulativnega odbora za ekološko pridelavo –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 889/2008
   Uredba (ES) št. 889/2008 se spremeni:
   
               1.
            
            
               v členu 42(b) se datum „31. december 2014“ nadomesti z datumom „31. decembra 2017“;
            
         
               2.
            
            
               v členu 43 se drugi odstavek nadomesti z naslednjim:
               „Najvišji odstotek neekološke beljakovinske krme za te vrste živali, dovoljene za obdobje 12 mesecev, je 5 % za koledarska leta 2015, 2016 in 2017.“
            
         Člen 2
   Začetek veljavnosti in uporaba
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. julija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 189, 20.7.2007, str. 1.
   
      (2)  Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1).